Referat fra Årsmøte

 I

 Gjemnes ytre

 Storlandet Grendehus 22 januar kl 20.

Interimstyret kalte inn og ledet årsmøtet som ble innkalt etter mandat fra Folkemøte 12.11.2019.Innkalling kun ved e-post, ble diskutert og problematisert, uten forslag til andre løsninger.

Først en kort orientering om bakgrunnen for initiativet for å re-aktivisere GY, og deretter en kort oppsummering av historikken til GY.

Heidi og Kjell-Per, ledet møtet. Per refererer.

Alvin orienterte om flere forsøk på å få valgt styre og gjenoppta arbeidet i laget etter 2016 uten at dette hadde lykkes, og argumenterte likevel for at «eierskap og ledelse» av GY skal fortsette som før, og ihh. til gjeldende vedtekter.

Det ble et ordskifte om dette uten at konkrete forslag til vedtak ble lagt frem eller foreslått votert. Det ble ikke gjort noen vedtak om vedtektsendringer.

Spørsmål om vi skulle bruke årsmøtet til å diskutere lagets organisering og styring, eller rette fokus mot arbeidsoppgavene ble reist, og diskusjonen om styringsmodell fortsatte enda en runde, uten konklusjon eller vedtak.

De mest aktuelle arbeidsoppgavene for Gy nå, som nevnt i innkallingen, ble deretter diskutert , noen spørsmål stilt, og litt orientering gitt fra møtelederne.

I tillegg til sakene nevnt i innkallingen ble det pekt på, som viktige tiltak å arbeide med: Kommunereformen,Giftdeponiplanene på Rausand, Utgi Ytrenytt i postkassene,Storlandsvegen.

Fibergruppa, valgt den 12.11, fortsetter sitt arbeid og organiserer det selv.

Interimstyret`s forsøk på å få flere til å delta aktivt i drift av GY siden folkemøtet, var mislykket med kun to tja og et klart ja fra kasserer Ketil. De tre i interimstyret besluttet å tilby å delta videre ett år i en utvidet styringsgruppe. Det ble da positivt svar fra tre andre innbyggere.

Ingen som har deltatt på de to møtene, eller på annen måte blitt kjent med ønsket om ny aktivitet i laget, har meldt ønske om å delta aktivt i driften.

 Deltakere i årsmøtet ønsket valg av et styre i tråd med vedtektene men ingen meldte seg til aktiv deltakelse og det var heller ingen som meldte seg frivillige etter møtet 12.11

Det ble nevnt noen «gode» kandidater, som ikke var til stede, og noen tilstedeværende ble foreslått og spurt. De fremsatte forslagene ble ikke votert over.

 Det ble ikke mulig å velge et styre etter vedtektene og en utvidet styringsgruppe som foreslått av interimsstyret ble besluttet valgt for ett år.

Styringsgruppen består til neste årsmøte av:

Heidi Hogset Kontaktperson

Kjell Per

Ketil Førtoft Kasserer

Kristine Måløy

Marvin Skjærset

Tommy Fugelsnes Dale

Per Gimnes

Styringsgruppen konstituerer seg på den måte de finner hensiktsmessig utover de to funksjoner som er nevnt. Fibergruppen valgt på møte 12.11 fortsetter, og rapporterer til styringsgruppen.

 Årsmøte

 Gjemnes ytre

 Storlandet Grendehus 22 januar kl 20.

Interimstyret som ble valgt på folkemøtet på Bergsøya 12.112.2019 inviterer til Årsmøte for å velge ei ny styringsgruppe (evt. et styre) for å aktivisere og drive GY. Dette krever også litt endringer av lagets vedtekter.

De viktigste tiltaksområdene som ble valgt på folkemøtet 12.11 er :

 Kollektivløsninger på hovedvegene i kretsen

Utbygging av Fibernett.- Tilrettelegging for boligbygging.

-Støtte til barnehagene i kretsen. -Bedre kommunal infrastruktur.

- Være høringsinstans for kommunen(grendeutvalg)

- Etablere tettere samarbeid med kommunestyrerepresentantene fra kretsen.

Da ingen har meldt seg villige (unntatt kasserer),til styrehverv , foreslår interimstyret at det velges en styringsgruppe for ett år, med 5-7 medlemmer og medlemmene i interimsstyret er villige til å inngå i en slik styringsgruppe. Tre til har sagt ja til deltakelse i ei styringsgruppe, og tre til er i tenkeboksen.

For fibernett ble ei arbeidsgruppe valgt den 12.11 og noen avklaringer foreliger. Samtaler har avdekket at flere har jobbet hver for seg eller parvis med dette spørsmålet. Vi må samle deres kunnskap og etablere samarbeid mellom disse til felles beste for kretsens innbyggere.

For kollektivtransport planlegges et åpent møte på Grendahuset Fjordgløtt første halvdel av februar, og Leder av fylkets samferdselsutvalg , Kristin Sørheim,vil delta i møtet.

**Det blir ikke sendt flygeblad eller annonsert møte. Kun spredning via mail og fb,og nettsider.**

**Det er derfor viktig å videresende til andre på mail,sms, og andre e-medier.**